Qashqadaryoda maxsus guvohnomasiz tadbirkor faoliyatini tekshirgan soliq xodimi 2,5 million so‘m jarimaga tortildi

Ma'lum bo‘lishicha, Kitob tumani davlat soliq inspeksiyasi bosh inspektori U.T. maxsus guvohnomaga ega bo‘lmagan holda inspeksiyaning 2020 yil 25 sentyabrdagi buyrug‘ini asos qilib tumanda faoliyat olib borayotgan MChJlardan birida kameral soliq tekshiruvi o‘tkazgan.
Sheroz Shodiyevning ta'kidlashicha, Soliq kodeksining 137-moddasiga ko‘ra kameral soliq tekshiruvi soliq tekshiruvlari turlariga kiradi. Shu sababli qayd etilgan qonunbuzilish holati yuzasidan Biznes-ombudsman devoni xodimlari tomonidan Kitob tuman davlat soliq inspeksiyasi xodimi U.T.ga nisbatan ma'muriy bayonnoma rasmiylashtirilgan. Mazkur ish jinoyat ishlari bo‘yicha Kitob tuman sudida ko‘rib chiqilgan va uning 2021 yil 31 maydagi qarori bilan huquqbuzarga 2 million 450 ming so‘m jarima jazosi qo‘llangan.
«Amaldagi qonunchilik hujjatlarida tadbirkorlik sub'yektlari faoliyatida o‘tkaziladigan tekshirishlar uchun talablar belgilangan. Jumladan, «Xo‘jalik yurituvchi sub'yektlar faoliyatini davlat tomonidan nazorat qilish to‘g‘risida»gi qonunning 6-moddasiga muvofiq, nazorat qiluvchi organlar mansabdor shaxslarining xo‘jalik yurituvchi sub'yektlar faoliyatini tekshirishiga ruxsat berilgani to‘g‘risidagi maxsus guvohnoma mavjud bo‘lgandagina yo‘l qo‘yiladi», deydi Sheroz Shodiyev.
Toshkentda tadbirkorga jarima solgan soliqchining o‘zi jarima to‘laydigan bo‘ldi
Soliq qo‘mitasi OAVni soliqchilarning sudlardagi ishtirokiga oid masalani bir yoqlama yoritishda aybladi